Bloots boeke - B L O O T S
Ian Raper se "aktuele" digbundel vol "angswekkende juwele", soos dit in een resensie beskryf word. Prof Bernard Odendaal noem dit op RSG 'n bundel vir die fynproewer. Gepubliseer en geborg deur Cordis Trust.
Vul u bestelling en besonderhede hier in
of rig jou navrae direk aan Erna by ejpoetry@gmail.com
Bestelling of navraag *
A Life to Sing - My story as told to Ian Raper
The autobiography of international opera legend Mimi Coertse. As a young singer in Austria she was prevented from performing in New York or in the Soviet Union, and lost her devoted audiences at Covent Garden and elsewhere in Britain through apartheid. She spent some 20 years as leading soprano with the Vienna State Opera, performing in Italy, Germany, France, Spain and elsewhere in classical operas, Lieder, operettas and experimental modern music. We are taken literally behind the scenes on a grand musical, political and very personal tour.
ISBN 978-0-9814399-9-0 240 x 170 mm, 250 pp, R240-00
Die Ingrid Jonker pryswenner slaan weer toe met 'n vars en kleurryke bundel wat enige digter lus maak vir skryf.
Gediagnoseer met kanker: wat nou?
Professor Serfontein bied hier 'n leeftyd se wetenskaplike navorsing en praktykondervinding. Kenners beweer dat die boek ongekende hoop bring aan kankerlyers en hulle geliefdes. Dit oorskou al die behandelings wat beskikbaar is, veral nuwes op die gebied van leefwyse, natuurlike middels vir die opbou van die immuunsisteem en vir genesing, teenoor die voordele asook die newe-effekte van konvensionele terapie. Met talryke verwysings na gepubliseerde en Internet-bronne is dit 'n onontbeerlike gids tot 'n uiters ingewikkelde en gevoelige vakgebied.
240 x 170 mm, 342 pp, R260-00
Hierdie verhale gaan oor diere wat uiters menslik – dus origens dierlik en soms dierbaar – optree. Die skrywer onthou dit as vertellinge uit haar kinderdae in die destyds Suid-Rhodesië. Haar ouers was daar in die sending, en die eerste taal wat sy geleer het, was Sjona. Daar is wysheid en droë geestigheid by die oorkom van praktiese struikelblokke en die verklaring van goed in die wêreld. Soos hoekom hoenders in die grond krap, 'n vark se snoet plat is en katte by mense woon. Dan is daar die heerlike om die bos lei van mekaar, soms met soete wraak, soos Hasie en Bobbejaan wat mekaar by die ete wil uitoorlê.
A5, 55 pp, R60-00
Gesie van Sonsig is die verhaal (die eerste in 'n reeks van vier) van 'n meisie wat in die "verkeerde" woon­buurt grootword en moet leer om die werklikheid in die gesig te kyk. Sy is 'n dromer met groot toekoms-verwagtings, maar as sy tuiskom is die skewe tuinhekkie, die deurmekaar kombuis met sy afgeskil­ferde mure en die aangepakte ryskastrol nog daar. Haar stiefpa Frederik slaap nog in die buitekamer, en dit lyk of Anton haar nooit sal raaksien nie. Op 'n dag gebeur daar iets wat Gesie nie kan regdink nie. Haar ma en kleinsussie gaan na haar ouma toe, terwyl sy en haar ouer suster Hester by Frederik agterbly. Gesie is die enigste een wat weet dat haar ma nie van plan is om terug te kom voor Frederik weer vir die huis help sorg nie. Engela van Rooyen toon hier weer eens dat sy besondere insig in die gemoed van 'n tiener het. Sy het al sowat dertig jeugverhale geskryf waarvan die meeste in skole voorgeskryf is of word. Haar bekroonde jeugverhaal Vuvuzela is ook in Engels en Pools vertaal.